User:Aynerkotha/sandbox

স্বাগতম
আইনেরকথা.কম অনলাইন ভিত্তিক অধিকার বিষয়ক সাধারণ জ্ঞানমূলক সেবা প্রদানের জন্য নিবেদিত  উদ্যোগ। আমাদের লক্ষ্য সহজ ভাষায় সবধরনের  আইন  বিষয়ক  তথ্য সংগ্রহ ও সেগুলো ডিজিটাল প্ল্যাটফর্মে প্রচারের মাধ্যমে নাগরিকদের মধ্যে  নিজ নিজ অধিকার ও কর্তব্য সম্পর্কে সচেতনতা বৃদ্ধি । এই উদ্যোগ জনগণের ন্যায়বিচার প্রাপ্তির অধিকার নিশ্চিত করার মধ্য দিয়ে একটি টেকসই, অর্ন্তভুক্তিমূলক ও গণতান্ত্রিক সমাজ ও সংস্কৃতি নিমার্ণে সহায়ক হবে বলেই আমাদের বিশ্বাস

সংবিধানে মৌলিক অধিকার
গণপ্রজাতন্ত্রী বাংলাদেশের সংবিধান ১৯৭২

গণপ্রজাতন্ত্রী বাংলাদেশের সংবিধান ১৯৭২ সালের ৪ নভেম্বর গণপরিষদে গৃহীত হয় এবং একই বছর ১৬ ডিসেম্বর বিজয় দিবসে বলবৎ হয়। সংবিধানে এগারোটি ভাগ ও চারটি সিডিউলে বিন্যস্ত মোট ১৫৩টি অনুচ্ছেদ রয়েছে।  ১৯৭৩ থেকে ২০১৮ পর্যন্ত সংবিধানে ১৭টি সংশোধনী গৃহীত হয়েছে। সংবিধান মতে,  জাতীয়তাবাদ, সমাজতন্ত্র, গনতন্ত্র ও ধর্ম নিরপেক্ষতা- রাষ্ট্র পরিচালনার মূলনীতি হিসেবে স্বীকৃত ।

আইনের দৃষ্টিতে সমতা
যে কোন জাতি, ধর্ম, বা বর্ণের  হোন না কেন, বাংলাদেশে আইনের চোখে একজন নারী এবং পুরুষ সমান। সংবিধান এবং আইনের মাধ্যমে যে সকল নাগরিক অধিকার এবং নাগরিক স্বাধীনতা নিশ্চিত করা হয়েছে, তার সবকটি নারী, পুরুষ এর প্রতি সমানভাবে প্রযোজ্য ।

কেবল ধর্ম, গোষ্ঠী, বর্ণ, নারীপুরুষভেদ বা জন্মস্থানের কারণে কোন নাগরিকের প্রতি রাষ্ট্র বৈষম্য প্রদর্শন করবেন না। রাষ্ট্র ও গণজীবনের সর্বস্তরে নারীরা পুরুষের সমান অধিকার লাভ করবেন। শুধু ধর্ম, গোষ্ঠী, বর্ণ, নারী-পুরুষভেদ বা জন্মস্থানের কারণে- জনসাধারণের জন্য উন্মুক্ত কোনো বিনোদন বা বিশ্রামের স্থানে প্রবেশের ক্ষেত্রে বা কোনো শিক্ষা প্রতিষ্ঠানের ভর্তির বিষয়ে কোন নাগরিকের ওপর কোনো প্রকার- অক্ষমতা, বাধ্যবাধকতা,বাধাদান বা শর্ত আরোপ করা যাবে না।

ব্যতিক্রম  নারী ও শিশুদের জন্য উপকারী বা অনগ্রসর জনগোষ্ঠীর অগ্রগতি ওউন্নতির জন্য রাষ্ট্র যদি কোনো বিশেষ আইন প্রণয়ন করে সেক্ষেত্রে উপরোক্ত অনুচ্ছেদগুলো বাধা হিসেবে কাজ করবে না।

বাংলাদেশ সংবিধান, অনুচ্ছেদ  ২৭

আইনের সমান আশ্রয় লাভের অধিকার
আইনে প্রয়োগের ক্ষেত্রে নারী, পুরুষে বৈষম্য করা যাবেনা ।   আইনের আশ্রয়লাভ এবং আইন অনুযায়ী ও শুধু আইন অনুযায়ী ব্যবহার লাভ,বাংলাদেশের যে-কোনো স্থানে অবস্থানরত প্রত্যেক নাগরিকের অবিচ্ছেদ্য অধিকার। এই অধিকার বাংলাদেশে সাময়িকভাবে অবস্থানরত (যেমন : বিদেশী নাগরিক বা বিদেশী পর্যটক) অন্যান্য ব্যক্তিরও অবিচ্ছেদ্য অধিকার।বিশেষ করে, আইন অনুসরণ ছাড়া কারো বিরুদ্ধেই এমন কোনো ব্যবস্থাই গ্রহণ করে যাবে না, যাতে কোন ব্যক্তির জীবন, স্বাধীনতা, দেহ, সুনাম বাসম্পত্তির কোনো ধরণের হানি ঘটে বা তিনি ক্ষতির সম্মুখীন হন।

বাংলাদেশ সংবিধান, অনুচ্ছেদ ২৭

সরকারি নিয়োগ লাভে সমান সুযোগলাভের অধিকার
সরকারি চাকুরিতে নিয়োগ বা পদ লাভের  ক্ষেত্রে সকল নাগরিকের অধিকার সমান। ধর্ম, গোষ্ঠী, বর্ণ, নারী-পুরুষভেদ বা জন্মস্থানের কারণে কোনো নাগরিক রাষ্ট্রের কর্মে  নিয়োগ বা পদ লাভের ক্ষেত্রে অযোগ্য বলে বিবেচিত হবেন না বা  এসব ক্ষেত্রে তার প্রতি কোনো বৈষম্য প্রদর্শন করা যাবে না।বিভিন্ন শ্রেণির ব্যক্তির প্রয়োজনে অনেক সময় পৃথক কর্মসূচী প্রণয়ন ও সুযোগ সুবিধা প্রদানের প্রয়োজন হয় । যেমন, প্রতিবন্ধীদের জন্য কিংবা শিশুদের জন্য অনেক ক্ষেত্রে সুযোগ সুবিধা দিয়ে বিশেষ আইন প্রণয়ন করা হয়ে থাকে। বিশেষ আইনগুলো বৈষম্য মুলক বলে বিবেচিত হবেনা।

বিভিন্ন শ্রেণির ব্যক্তির প্রয়োজনে অনেক সময় পৃথক কর্মসূচী প্রণয়ন ও সুযোগ সুবিধা প্রদানের প্রয়োজন হয় । বিশেষ আইনগুলো বৈষম্য মুলক বলে বিবেচিত হবেনা।

বাংলাদেশ সংবিধান, অনুচ্ছেদ ২৮

জীবন ও ব্যক্তি-স্বাধীনতার অধিকার
আইনানুযায়ী ছাড়া জীবন ও ব্যক্তি-স্বাধীনতা থেকে কোন ব্যক্তিকে বঞ্চিত করা যাবে না। বাংলাদেশ সুপ্রিম আদালতের মতে, জীবন ও ব্যক্তি-স্বাধীনতার অধিকার বলতে অন্য যে কোন প্রাণীর মতো শুধুমাত্র বেঁচে থাকা বোঝায় না;  মানুষের মর্যাদা নিয়ে বেঁচে থাকা বোঝায় । মর্যাদাসম্পন্ন জীবনযাপনের জন্য যেসব অধিকারকে আদালত অপরিহার্য বলে গণ্য করে আদালতের রায়ে সেগুলি স্বীকৃতি পেয়েছে । যেমন, প্রত্যেক ব্যত্তির দূষণ মুক্ত পানি ও বায়ুর অধিকার, খাদ্য ও বস্ত্রের অধিকার , আশ্রয়ের অধিকার, শিশুর পূর্ণ বিকাশের অধিকার, প্রাথমিক শিক্ষার অধিকার প্রভৃতি ।

বাংলাদেশ সংবিধান, অনুচ্ছেদ ৩২